SLOVENSKÝ BRIDŽOVÝ ZVÄZ

Kontrolná komisia

**VÝROČNÁ SPRÁVA KONTROLÓRA**

Na základe §14 ods. 1 písm. a) zákona č. 440/2015 Z. z. o športe a o zmene a doplnení niektorých zákonov (ďalej len „zákona o športe“) vykonal predseda Kontrolnej komisie Slovenského bridžového zväzu (ďalej len „SBZ“) ako kontrolór národného športového zväzu v zmysle čl. Kontrolná komisia ods. 9 Stanov SBZ kontrolu poskytnutých prostriedkov zo štátneho rozpočtu na športovú činnosť podľa §65 ods. 3 zákona o športe.

**I.**

**Predmetom kontroly boli účtovné doklady vzťahujúce sa na poskytnuté prostriedky zo štátneho rozpočtu za rok 2023** tak ako sú uvedené v Informačnom systéme SBZ (tieto sú uvedené v [Prílohe 1](http://www.bridgeclub.sk/IS%20SBZ/2023/2023_SBZ_cerpanie-a-vyuctovanie-final.xlsx) tejto správy).Kontrola účtovných dokladov sa uskutočnila na základe výzvy na poskytnutie účtovných dokladov v súlade s §14 ods. 2 písm. a) zákona o športe. Predseda SBZ predložil originály účtovných dokladov k nahliadnutiu dňa 15.9.2023 a 2.11.2023, kedy bola aj vykonaná samotná kontrola účtovných dokladov. Kontrola bezhotovostných výdavkov bola vykonaná priamo cez e-banking Slovenskej sporiteľne, a. s.

**II.**

**Predmetom kontroly boli účtovné doklady vzťahujúce sa na poskytnuté prostriedky zo štátneho rozpočtu za rok 2024 (za mesiace január - august)** tak ako sú uvedené v Informačnom systéme SBZ (tieto sú uvedené v [Prílohe 2](http://www.bridgeclub.sk/IS%20SBZ/2024/2024_SBZ_priebezne_cerpanie_a_vyuctovanie_v2.xlsx) tejto správy).Kontrola účtovných dokladov sa uskutočnila na základe výzvy na poskytnutie účtovných dokladov v súlade s §14 ods. 2 písm. a) zákona o športe. Predseda SBZ predložil originály účtovných dokladov k nahliadnutiu dňa 2.9.2024 , kedy bola aj vykonaná samotná kontrola účtovných dokladov. Kontrola bezhotovostných výdavkov bola vykonaná priamo cez e-banking Slovenskej sporiteľne, a. s.

**III.**

Taktiež bola vykonaná kontrola obsahu zápisnice zo zasadnutia Konferencie SBZ v roku 2023 v Informačnom systéme športu.

**Záver**

Kontrolou účtovných dokladov neboli zistené nezrovnalosti. Nedostatky neboli zistené ani pri kontrole obsahu a zverejnenia zápisnice zo zasadnutia Konferencie SBZ. V zmysle ust. §14 ods. 9 pri vykonávaní kontrolnej činnosti bez podnetu sa správa vyhotovuje, ak bol zistený závažný nedostatok. Kontrolou nebol zistený závažný nedostatok.

Výročná správa o činnosti kontrolóra SBZ je vyhotovená podľa §13 ods. 3 písm. e) zákona o športe, ktorú predkladá Konferencii SBZ. Kontrolou nebolo zistené neoprávnené nakladanie s finančnými prostriedkami zo štátneho rozpočtu.

V Bratislave, 9.9.2024

Milan Krajčo

Predseda Kontrolnej komisie SBZ